**ΒΙΒΛΙΟ ΠΡΑΚΤΙΚΩΝ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ Α.Ε.**

"**CPI AΝΩΝΥΜΟΣ ΕΤΑΙΡΕΙΑ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ ΚΑΙ ΠΕΡΙΦΕΡΕΙΑΚΩΝ’’**

**ΓΕΜΗ 001788301000**

**ΠΡΑΚΤΙΚΟ ΤΗΣ 5ης ΜΑΡΤΙΟΥ 2025**

Στον Ταύρο σήμερα **5 Μαρτίου 2025,** ημέρα της εβδομάδας **Τετάρτη** και ώρα **12:30 μ.μ.**  συvήλθε σε συνεδρίαση το Διoικητικό Συμβoύλιo της εταιρείας “**C.P.I. Αvώvυμoς Εταιρεία Ηλεκτρovικώv Υπoλoγιστώv και Περιφερειακώv**“, **ΓΕΜΗ 001788301000**, στα γραφεία της εταιρείας στηv oδό Ραφαηλίδη αριθμ. 1, στον Ταύρο Αττικής, κατόπιv πρoσκλήσεως τoυ Πρoέδρoυ του Δ.Σ. κ. Χρήστoυ Παπαθάvoυ.

**Κατά τη συνεδρίαση παρόντα μέλη ήταν οι:**

|  |  |  |
| --- | --- | --- |
| 1 | ΠΑΠΑΘΑΝΟΣ ΧΡΗΣΤΟΣ | ΠΡΟΕΔΡΟΣ, ΜΗ ΕΚΤΕΛΕΣΤΙΚΟ ΜΕΛΟΣ |
| 2 | ΠΑΠΑΘΑΝΟΣ ΑΡΙΣΤΕΙΔΗΣ | ΑΝΤΙΠΡΟΕΔΡΟΣ, ΕΚΤΕΛΕΣΤΙΚΟ ΜΕΛΟΣ |
| 3 | ΤΣΑΔΗΜΑ ΣΟΦΙΑ | ΕΚΤΕΛΕΣΤΙΚΟ ΜΕΛΟΣ |
| 4 | ΠΙΓΚΑ ΕΛΕΝΗ | ΜΗ ΕΚΤΕΛΕΣΤΙΚΟ ΜΕΛΟΣ |
| 5 | ΡΟΥΓΓΕΡΗΣ ΡΑΦΑΗΛΟΣ | ΕΚΤΕΛΕΣΤΙΚΟ ΜΕΛΟΣ |
| 6 | ΚΟΥΜΟΥΣΙΔΟΥ ΜΟΣΧΑ | ΕΚΤΕΛΕΣΤΙΚΟ ΜΕΛΟΣ |
| 7 | ΚΑΡΑΜΑΝΗΣ ΑΔΑΜΑΝΤΙΟΣ | ΑΝΕΞΑΡΤΗΤΟ ΜΗ ΕΚΤΕΛΕΣΤΙΚΟ ΜΕΛΟΣ |
| 8 | ΓΚΡΟΥΙΤΣ ΣΠΥΡΙΔΩΝ | ΑΝΕΞΑΡΤΗΤΟ ΜΗ ΕΚΤΕΛΕΣΤΙΚΟ ΜΕΛΟΣ |
| 9 | ΔΑΣΚΑΛΟΠΟΥΛΟΣ ΔΗΜΗΤΡΙΟΣ | ΑΝΕΞΑΡΤΗΤΟ ΜΗ ΕΚΤΕΛΕΣΤΙΚΟ ΜΕΛΟΣ |

Απόντα μέλη: -

Αφού διαπιστώθηκε ότι υπάρχει η προβλεπόμενη από το νόμο και το καταστατικό απαρτία, και αφού αναγιγνώσκονται και επικυρώνονται τα πρακτικά της προηγουμένης συνεδρίασης το Διοικητικό Συμβούλιο εισέρχεται στη συζήτηση των παρακάτω θεμάτων:

**ΘΕΜΑ 1ο: Συγκρότηση ΔΣ.**

**ΘΕΜΑ 2ο: Καθορισμός αρμοδιοτήτων - εκπροσώπηση της εταιρείας.**

**ΘΕΜΑ 3ο: Παροχή εξουσιοδότησης για έκδοση και επικύρωση αντιγράφων και αποσπασμάτων των πρακτικών του Διοικητικού Συμβουλίου και γενικών συνελεύσεων.**

**ΘΕΜΑ 4ο: Ορισμός αντικαταστάτη του προέδρου και του αντιπροέδρου του Διοικητικού Συμβουλίου, σε περίπτωση απουσίας των ή κωλύματός των, στις συνεδριάσεις του Διοικητικού Συμβουλίου.**

**ΘΕΜΑ 5ο: Ορισμός μελών Επιτροπής Ελέγχου**

**ΘΕΜΑ 6ο: Ορισμός μελών Επιτροπής Αποδοχών και Υποψηφιοτήτων**

**ΘΕΜΑ 1ο: Συγκρότηση ΔΣ**

Λαβών τον λόγο ο κ. Χρήστος Παπαθάνος, ενημέρωσε τα μέλη του ΔΣ ότι κατά την συνεδρίαση της 05/03/2025 της Γενικής Συνέλευσης των μετόχων της εταιρείας, εκλέχθηκαν τα κάτωθι μέλη ΔΣ, για θητεία σύμφωνα με τον νόμο και το καταστατικό έξι (06) ετών, λήγουσα στις 04/03/2031, με τις αναφερόμενες σε αυτά αντίστοιχες ιδιότητες:

1. Παπαθάνος Χρήστος του Αριστείδη, Μη Εκτελεστικό μέλος.

2. Παπαθάνος Αριστείδης του Χρήστου, Εκτελεστικό Μέλος.

3. Τσαδήμα Σοφία του Γεωργίου, Μη Εκτελεστικό μέλος.

4. Πίγκα Ελένη του Δημητρίου, Μη Εκτελεστικό μέλος.

5. Μοσχούλα Κουμουσίδου του Ηλία, Εκτελεστικό μέλος.

6. Ραφαήλος Ρουγγέρης του Πέτρου, Εκτελεστικό μέλος.

7. Γκρούιτς Σπυρίδων του Κωνσταντίνου, Ανεξάρτητο Μη Εκτελεστικό μέλος.

8. Δασκαλόπουλος Δημήτριος του Ευθυμίου, Ανεξάρτητο Μη Εκτελεστικό μέλος.

9. Καραμανής Αδαμάντιος του Κωνσταντίνου, Ανεξάρτητο Μη Εκτελεστικό μέλος.

Κατόπιν αυτών το Δ.Σ. αποφάσισε **ομόφωνα και παμψηφεί** να εκλέξει ως πρόεδρο του νέου ΔΣ τον κ. Χρήστο Παπαθάνο, ως Αντιπρόεδρο τον κ. Αριστείδη Παπαθάνο και να συγκροτηθεί σε σώμα ως κάτωθι:

**1. Παπαθάνος Χρήστος** του Αριστείδη, **Πρόεδρος του Δ.Σ., Μη Εκτελεστικό μέλος.**

**2. Παπαθάνος Αριστείδης** του Χρήστου, **Αντιπρόεδρος του ΔΣ, Εκτελεστικό Μέλος και Διευθύνων Σύμβουλος.**

**3. Τσαδήμα Σοφία** του Γεωργίου, **Μη** **Εκτελεστικό μέλος.**

**4. Πίγκα Ελένη** του Δημητρίου, **Μη Εκτελεστικό μέλος**.

**5. Γκρούιτς Σπυρίδων** του Κωνσταντίνου, **Ανεξάρτητο Μη Εκτελεστικό μέλος.**

**6. Μοσχούλα Κουμουσίδου** του Ηλία, **Εκτελεστικό μέλος**.

**7. Δασκαλόπουλος Δημήτριος** του Ευθυμίου, **Ανεξάρτητο Μη Εκτελεστικό μέλος.**

**8. Καραμανής Αδαμάντιος** του Κωνσταντίνου, **Ανεξάρτητο Μη Εκτελεστικό μέλος.**

**9. Ραφαήλος Ρουγγέρης** του Πέτρου, **Εκτελεστικό μέλος.**

Σημειώνεται ότι σύμφωνα με το άρθρο 14 του καταστατικού και την ως άνω απόφαση της ΓΣ, η θητεία αυτού του Διοικητικού Συμβουλίου λήγει την 04/03/2031 και δύναται να παραταθεί μέχρι την πρώτη μετά τη λήξη της θητείας του Τακτική Γενική Συνέλευση των μετόχων της εταιρείας, χωρίς ωστόσο η συνολική διάρκεια της θητείας του να υπερβεί την εξαετία.

**ΘΕΜΑ 2ο**: **Καθορισμός αρμοδιοτήτων - εκπροσώπηση της εταιρείας.**

Το Διοικητικό Συμβούλιο, ύστερα από διεξοδική συζήτηση επί του θέματος αυτού, ομόφωνα αποφασίζει, όπως χορηγηθούν, σύμφωνα και με το άρθρο 20 του καταστατικού, δικαιώματα υπογραφής και εκπροσώπησης της Εταιρείας, στους κάτωθι και με τους παρακάτω όρους και περιορισμούς:

1.1. Στον Διευθύνοντα Σύμβουλο της εταιρείας κ. Αριστείδη Παπαθάνο του Χρήστου, χορηγείται δικαίωμα εκπροσώπησης και δέσμευσης της εταιρείας, απεριόριστα για όλες τις πράξεις που προβλέπονται από το καταστατικό της, με μόνη την υπογραφή του κάτω από την εταιρική επωνυμία.

1.2. Εναλλακτικώς της ως άνω περιπτώσεως (βλπ υπό 1.1), για την ανάληψη υποχρεώσεων και δέσμευση της εταιρείας γενικώς έναντι τρίτων φυσικών ή νομικών προσώπων, Δημοσίου ή ιδιωτικού δικαίου, Δημοσίων Υπηρεσιών ως και τραπεζών, αρκεί η συνύπαρξη των υπογραφών κάτω από την εταιρική επωνυμία των δύο παρακάτω προσώπων:

**Α. Ρουγγέρη Ραφαήλου του Πέτρου**

**Β. Ντοβίνου Παρασκευής του Ιωάννη**

1.3. Ειδικώς για μεταφορά ποσών από τραπεζικούς λογαριασμούς της εταιρείας σε άλλους τραπεζικούς λογαριασμούς της εταιρείας, καθώς επίσης και για την οπισθογράφηση επιταγών με σκοπό την κατάθεσή τους σε τραπεζικούς λογαριασμούς της εταιρείας, πέραν των ως άνω περιπτώσεων υπό 1.1, και 1.2, αρκεί η υπογραφή, κάτω από την εταιρική επωνυμία, ενός οιουδήποτε εκ των κ.κ. **Ρουγγέρη Ραφαήλου** του Πέτρου, **Ντοβίνου Παρασκευής** του Ιωάννη, **Κώτσαρη Παναγιώτη** του Βασιλείου και **Γιώτα Παναγιώτας** του Δημητρίου.

1.4. Ειδικώς εν σχέσει με τα έγγραφα πρόσληψης και καταγγελίας συμβάσεων εργασίας του προσωπικού και όλα τα προς το ΙΚΑ, Υπουργείο Εργασίας, και λοιπές Αρχές έγγραφα, τα αφορώντα στο προσωπικό της Εταιρείας, αυτά (πέραν των ανωτέρω περιπτώσεων υπό 1.1, και 1.2), δύνανται να υπογράφονται υπό μόνης της κας. **Ντοβίνου Παρασκευής** του Ιωάννη.

1.5. Ειδικώς για την υπογραφή συμβάσεων πώλησης, εκμίσθωσης ή παροχής υπηρεσιών της εταιρείας με τρίτους, αξίας μέχρις πενήντα χιλιάδων (50.000,00) ευρώ, πέραν των ως άνω υπό 1.1, και 1.2, περιπτώσεων, η εταιρεία δύναται εναλλακτικώς να δεσμεύεται και με μόνη την υπογραφή ενός οιουδήποτε εκ των **Μοσχούλας Κουμουσίδου** του Ηλία και **Ρουγγέρη Ραφαήλου** του Πέτρου, κάτω από την εταιρική επωνυμία.

1.6. Ειδικώς για την υπογραφή συμβάσεων πώλησης, εκμίσθωσης ή παροχής υπηρεσιών της εταιρείας με τρίτους, αξίας μεγαλύτερης των πενήντα χιλιάδων (50.000,00) ευρώ, πέραν των ως άνω υπό 1.1, και 1.2, περιπτώσεων, η εταιρεία δύναται εναλλακτικώς να δεσμεύεται με τη συνύπαρξη των υπογραφών των **Ρουγγέρη Ραφαήλου** του Πέτρου και **Μοσχούλας Κουμουσίδου** του Ηλία κάτω από την εταιρική επωνυμία.

1.7. Ειδικώς για την υπογραφή προσφορών της εταιρείας προς το Δημόσιο και ιδιωτικό τομέα, πέραν των ως άνω υπό 1.1, και 1.2, περιπτώσεων, η εταιρεία δύναται να δεσμεύεται με μόνη την υπογραφή ενός εκ των **Ρουγγέρη Ραφαήλου** του Πέτρου και **Μοσχούλας Κουμουσίδου** του Ηλία κάτω από την εταιρική επωνυμία

**ΘΕΜΑ 3ο: Παροχή εξουσιοδότησης για έκδοση και επικύρωση αντιγράφων και αποσπασμάτων των πρακτικών του Διοικητικού Συμβουλίου και γενικών συνελεύσεων.**

Το Διοικητικό Συμβούλιο μετά από συζήτηση και ανταλλαγή απόψεων επί του θέματος αυτού, ομόφωνα και παμψηφεί αποφασίζει και εξουσιοδοτεί το μέλος του Διοικητικού Συμβουλίου **κ. Ρουγγέρη Ραφαήλο**, όπως σε περίπτωση απουσίας ή κωλύματος του Προέδρου και του Αντιπροέδρου του Διοικητικού Συμβουλίου, να εκδίδει και επικυρώνει ακριβή αντίγραφα και αποσπάσματα των πρακτικών του Διοικητικού Συμβουλίου και των Γενικών Συνελεύσεων των μετόχων.

**ΘΕΜΑ 4ο: Ορισμός αντικαταστάτη του προέδρου και του αντιπροέδρου του Διοικητικού Συμβουλίου, σε περίπτωση απουσίας των ή κωλύματός των, στις συνεδριάσεις του Διοικητικού Συμβουλίου.**

Το Διοικητικό Συμβούλιο ομόφωνα αποφασίζει όπως σε περίπτωση απουσίας ή κωλύματός του Προέδρου και του Αντιπροέδρου του Δ.Σ. να παραστεί σε συνεδρίαση του Διοικητικού Συμβουλίου, θα προεδρεύει αυτού το πρεσβύτερο μέλος εκ των παρόντων μελών του Διοικητικού Συμβουλίου.

**ΘΕΜΑ 5ο: Ορισμός μελών Επιτροπής Ελέγχου**

Εισηγουμένου του προέδρου του Διοικητικού Συμβουλίου της εταιρείας, και εν όψει της λήξης της θητείας της υφισταμένης Επιτροπής και της προς τούτο απόφασης της ΓΣ της 05/03/2025, το Διοικητικό Συμβούλιο συζήτησε το θέμα της εκλογής των μελών της νέας Επιτροπής Ελέγχου της εταιρείας καθώς σύμφωνα με τις διατάξεις του Ν. 4449/2017 η εταιρεία υποχρεούται να διαθέτει Επιτροπή Ελέγχου .

Προς τούτο, κατά την Τακτική Γενική Συνέλευση των μετόχων της εταιρείας, η οποία έλαβε χώρα στις 05/03/2025, η Γενική Συνέλευση αποφάσισε σύμφωνα με τις διατάξεις του άρθρου 44 του Ν. 4449/2017 την εκλογή τριμελούς Επιτροπής Ελέγχου, η οποία:

- θα είναι επιτροπή του Διοικητικού Συμβουλίου

- θα αποτελείται από τρία (3) μη εκτελεστικά μέλη του Διοικητικού Συμβουλίου εκ των οποίων τα δύο (2) θα είναι ανεξάρτητα και μη εκτελεστικά μέλη του Διοικητικού Συμβουλίου

- θα ορισθεί από το Διοικητικό Συμβούλιο

- θα έχει θητεία τεσσάρων (4) ετών λήγουσα την 04/03/2029, με δυνατότητα παράτασης το αργότερο μέχρι την επόμενη τακτική Γενική Συνέλευση

- θα αποτελείται από μέλη τα οποία θα πληρούν όλες τις νόμιμες προϋποθέσεις ανεξαρτησίας και επάρκειας των απαιτούμενων γνώσεων κατά το άρθρο 44 του Ν. 4449/2017 ιδία δε όλα τα μέλη της θα έχουν επαρκή γνώση στον τομέα στον οποίο δραστηριοποιείται η Εταιρεία και τουλάχιστον ένα εκ των ανεξάρτητων, μη εκτελεστικών μελών του ΔΣ, αποδεδειγμένα επαρκή γνώση και εμπειρία ελεγκτικής και λογιστικής (διεθνών προτύπων).

-θα έχει Πρόεδρο ο οποίος θα οριστεί από τα μέλη της νέας Επιτροπής Ελέγχου κατά τη συνεδρίασή της για συγκρότηση σε σώμα και ο οποίος θα είναι ανεξάρτητο, μη εκτελεστικό μέλος του ΔΣ της Εταιρείας κατά την έννοια των σχετικών διατάξεων του νόμου ιδία δε του ν. 4449/2017 και ν. 3016/2002.

Σύμφωνα με τις ως άνω αποφάσεις της ΓΣ της 05/03/2025, προτείνονται από τον Πρόεδρο του ΔΣ, για τετραετή θητεία ήτοι έως την 04/03/2029, ως μέλη της Επιτροπής τα κάτωθι μέλη του Διοικητικού Συμβουλίου της εταιρείας τα οποία πληρούν όλες τις ταχθείσες εκ του νόμου και της Γενικής Συνέλευσης ως άνω προϋποθέσεις και διαθέτουν όλα τα ανωτέρω απαιτούμενα τυπικά και ουσιαστικά προσόντα:

1. Γκρούιτς Σπυρίδων του Κωνσταντίνου, Ανεξάρτητο Μη Εκτελεστικό μέλος

2. Καραμανής Αδαμάντιος του Κων/νου, Ανεξάρτητο Μη Εκτελεστικό μέλος

3. Πίγκα Ελένη του Δημητρίου, Μη Εκτελεστικό μέλος

Ακολούθησε διαλογική συζήτηση μεταξύ των μελών του ΔΣ κατά την οποία το ΔΣ διέλαβε ειδική σκέψη και αξιολόγησε όλα τα διαθέσιμα αποδεικτικά έγγραφα καθώς και τα υποβληθέντα βιογραφικά σημειώματα και διαπίστωσε ότι τα ανωτέρω προτεινόμενα μέλη της Επιτροπής Ελέγχου, η οποία αποτελεί επιτροπή του ΔΣ, πληρούν όλες τις προϋποθέσεις του αρ. 44, του ν. 4449/2017 και του ν. 3016/2002 όπως αυτές αναφέρονται και στην ανωτέρω απόφαση της Γενικής Συνέλευσης της 05/03/2025. Συγκεκριμένα:

• Σύμφωνα με την έννοια του ν.4706/2020 του αρ. 4 του ν. 3016/2002 και του ν. 4548/2018, ο κ. Γκρούιτς Σπυρίδων έχει την ιδιότητα του ανεξάρτητου μη εκτελεστικού μέλους του Διοικητικού Συμβουλίου, ο κ. Καραμανής Αδαμάντιος έχει την ιδιότητα του ανεξάρτητου μη εκτελεστικού μέλους του Διοικητικού Συμβουλίου και η κα. Πίγκα Ελένη είναι μη εκτελεστικό μέλος του ΔΣ.

• Τα ως άνω μέλη διαθέτουν στο σύνολό τους διοικητική γνώση και εμπειρία και επαρκή γνώση στον τομέα στον οποίο δραστηριοποιείται η Εταιρεία. Περαιτέρω τα ως άνω μέλη έχουν προηγούμενη εμπειρία συμμετοχής στην Επιροπή Ελέγχου αλλά και στο Διοικητικό Συμβούλιο της εταιρείας διαθέτοντας εκτενή γνώση και εμπειρία σχετικά με τον ρόλο και τις αρμοδιότητες της Επιτροπής Ελέγχου, το επιχειρηματικό μοντέλο της εταιρείας, τα ζητήματα του κλάδου δραστηριοποίησης της Εταιρείας αλλά και της στρατηγικής της Εταιρείας, τους επιχειρηματικούς και χρηματοοικονομικούς κινδύνους που αντιμετωπίζει καθώς και διαρκή πρόσβαση στο σύνολο της σχετικής γραπτής και ηλεκτρονικής τεκμηρίωσης και κάθε αναθεώρησης αυτής.

• Τουλάχιστον ένα εκ των ανεξαρτήτων εκτελεστικών μελών της Επιτροπής Ελέγχου (αλλά και τα τρία συνδυαστικά) διαθέτουν επαρκή γνώση στην ελεγκτική και λογιστική. Ειδικότερα ο κ. Γκρούιτς Σπυρίδων είναι πτυχιούχος του Οικονομικού Πανεπιστημίου Αιγαίου. Είναι κάτοχος Διπλώματος στα Διεθνή Πρότυπα Χρηματοοικονομικής Πληροφόρησης (ACCA-DipIFR) και κάτοχος μεταπτυχιακού επαγγελματικού τίτλου κατάρτισης στην Εφαρμοσμένη Λογιστική & Ελεγκτική του Ινστιτούτου Εκπαίδευσης Σώματος Ορκωτών Ελεγκτών Λογιστών Ελλάδος. Έχει πάνω από 20 χρόνια εμπειρίας στην παροχή υπηρεσιών εξωτερικού ελέγχου, υποστήριξης συναλλαγών και συμβουλευτικών υπηρεσιών λογιστικής.

Εν όψει των ανωτέρων και κατόπιν διαλογικής συζήτησης το Διοικητικό Συμβούλιο αποδέχεται την προεκτεθείσα πρόταση του Προέδρου **και αποφασίζει ομόφωνα** η Επιτροπή Ελέγχου να έχει τετραετή θητεία ήτοι έως την 04/03/2029 και να αποτελείται από τα κάτωθι μέλη:

1. Γκρούιτς Σπυρίδων του Κωνσταντίνου, Ανεξάρτητο Μη Εκτελεστικό μέλος.

2. Καραμανής Αδαμάντιος του Κων/νου, Ανεξάρτητο Μη Εκτελεστικό Μέλος του ΔΣ.

3. Πίγκα Ελένη του Δημητρίου, Μη Εκτελεστικό μέλος.

Ο Πρόεδρος της Επιτροπής Ελέγχου θα εκλεγεί από τα μέλη της κατά τη συνεδρίασή της για συγκρότηση σε σώμα και θα έχει την ιδιότητα του ανεξάρτητου, μη εκτελεστικού μέλους του ΔΣ κατά την έννοια των σχετικών διατάξεων του νόμου ιδία δε του ν. 4449/2017 και ν. 3016/2002.

**ΘΕΜΑ 6ο: Ορισμός μελών Επιτροπής Αποδοχών και Υποψηφιοτήτων**

Εισηγουμένου του προέδρου του Διοικητικού Συμβουλίου της εταιρείας και ενόψει της εκλογής από την ΓΣ της 05/03/2025 νέου ΔΣ, το Διοικητικό Συμβούλιο συζήτησε το θέμα της συγκρότησης εκ νέου, της σύνθεσης και της θητείας της Επιτροπής Αποδοχών και Ανάδειξης Υποψηφιοτήτων της εταιρείας η οποία αποτελεί επιτροπή του ΔΣ.

Ειδικότερα ο πρόεδρος υπενθύμισε στα μέλη ότι σύμφωνα με τις διατάξεις του Ν. 4706/2020 η εταιρεία υποχρεούται να διαθέτει επιτροπή αποδοχών και επιτροπή ανάδειξης υποψηφιοτήτων τα μέλη των οποίων ορίζονται από το Διοικητικό Συμβούλιο. Σύμφωνα με την παρ. 2, του αρ 10 του ν.4706/2020 υπάρχει η δυνατότητα οι αρμοδιότητες των ως άνω επιτροπών να ανατεθούν σε μια ενιαία επιτροπή οπότε και προτείνεται η εταιρεία να συνεχίσει να ακολουθήσει το ανωτέρω σχήμα της ενιαίας επιτροπής.

Περαιτέρω, σύμφωνα με τις διατάξεις του νόμου, προτείνεται η ενιαία Επιτροπή Αποδοχών και Ανάδειξης Υποψηφιοτήτων (στο εξής καλούμενη η “Επιτροπή”) να αποτελείται από τρία μη εκτελεστικά μέλη του Διοικητικού Συμβουλίου εκ των οποίων τα δύο (η πλειοψηφία) θα είναι επιπλέον και ανεξάρτητα.

Η θητεία της προτείνεται να είναι τετραετής με δυνατότητα ανανέωσής της. Σύμφωνα με τα ανωτέρω προτείνονται ως μέλη της Επιτροπής τα κάτωθι μέλη του Διοικητικού Συμβουλίου της εταιρείας:

1. Γκρούιτς Σπυρίδων του Κωνσταντίνου, Ανεξάρτητο Μη Εκτελεστικό μέλος

2. Δασκαλόπουλος Δημήτριος του Ευθυμίου, Ανεξάρτητο Μη Εκτελεστικό μέλος

3. Τσαδήμα Σοφία του Γεωργίου, Μη Εκτελεστικό μέλος.

Κατόπιν τούτου το Διοικητικό Συμβούλιο αποδέχεται την άνω πρόταση του Προέδρου και **ομόφωνα και παμψηφεί αποφασίζει** η Επιτροπή να έχει τετραετή θητεία ήτοι έως την 04/03/2029 και να αποτελείται από τα κάτωθι μέλη:

1. Γκρούιτς Σπυρίδων του Κωνσταντίνου, Ανεξάρτητο Μη Εκτελεστικό μέλος.

2. Δασκαλόπουλος Δημήτριος του Ευθυμίου, Ανεξάρτητο Μη Εκτελεστικό μέλος.

3. Τσαδήμα Σοφία του Γεωργίου, Μη Εκτελεστικό μέλος.

Ο Πρόεδρος της Επιτροπής Αποδοχών και Υποψηφιοτήτων θα εκλεγεί από τα μέλη της κατά τη συνεδρίασή της για συγκρότηση σε σώμα και θα έχει την ιδιότητα του ανεξάρτητου, μη εκτελεστικού μέλους του ΔΣ κατά την έννοια των σχετικών διατάξεων του νόμου ιδία δε του ν. 4449/2017 και ν. 3016/2002.

Κατόπιν αυτού και μη υπάρχοντος άλλου θέματος για συζήτηση λύεται η συνεδρίαση.

Ο ΠΡΟΕΔΡΟΣ ΤΑ ΜΕΛΗ Ο ΑΝΤΙΠΡΟΕΔΡΟΣ

Ακριβές αντίγραφο από το βιβλίο πρακτικών του Διοικητικού Συμβουλίου.

Ταύρος, 05/03/2025

Ο Αντιπρόεδρος του ΔΣ

Αριστείδης Παπαθάνος